**อิทธิ พลางกูร** มีชื่อจริงว่า **เอกชัยวัฒน์ พลางกูร** (30 มกราคม พ.ศ. 2498 - 11 พฤศจิกายน พ.ศ. 2547) เป็นนักร้อง นักดนตรี นักแต่งเพลง และโปรดิวเซอร์เพลงชาวไทย มีผลงานหลัก ๆ ในสังกัดอาร์เอส

ประวัติ
-------

### วัยเด็ก

อิทธิ พลางกูร เกิดเมื่อวันที่ 30 มกราคม พ.ศ. 2498 เป็นบุตรชายคนที่ 3 ของศาสตราจารย์ นายแพทย์โอภาส และ แพทย์หญิงสุมาลย์ พลางกูร จบชั้นมัธยมศึกษาตอนต้นที่โรงเรียนสาธิตมหาวิทยาลัยศรีนครินทรวิโรฒ ประสานมิตร มัธยมศึกษาตอนปลายที่โรงเรียนสาธิตมหาวิทยาลัยเชียงใหม่ และอนุปริญญาคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เล่นเครื่องดนตรีชิ้นแรกคือกลองก่อนจะหันมาเล่นกีตาร์ ซึ่งเพลงแรกที่หัดเล่นกีตาร์คือเพลง *500 Miles* ของวง The Journeymen โดยได้รับอิทธิพลทางดนตรีมาจากพี่ชาย 

อิทธิฉายแววนักดนตรีตั้งแต่ยังเด็ก และสามารถเล่นเพลงของจิมมี เฮนดริกซ์ และวง ครีม ซึ่งถือว่าเล่นยากมากได้ตั้งแต่อยู่ชั้นม.ต้น ต่อมาเมื่อเรียนม.ปลาย ที่โรงเรียนสาธิตมหาวิทยาลัยเชียงใหม่ จึงได้ตั้งวงดนตรีเป็นครั้งแรกโดยใช้ชื่อว่าวง เดอะ สตรีม โดยได้ขึ้นแสดงเพลง *Old Turkey Buzzard* ของ Jose Faliciano ในงานของโรงเรียน ซึ่งเพลงดังกล่าวเป็นเพลงประกอบภาพยนตร์เรื่อง McKenna's Gold หรือขุมทองแม็คเคนน่าที่โด่งดังมากในเมืองไทย นอกจากนี้ยังเล่นเพลงของเดอะ บีทเทิลส์ และวงครีม

หลังจบการศึกษาชั้นมัธยมปลาย อิทธิย้ายกลับกรุงเทพ เพื่อเรียนต่อด้านสถาปัตยกรรมศาสตร์ และได้เข้าร่วมกับวง ดิ ออร์กาไนซ์เซชั่น เล่นเพลงแนวฮาร์ดร็อกของวงดีพ เพอร์เพิล, ยูไรอาห์ฮีป, แกรนด์ฟังก์เรลโรด

ก้าวเข้าสู่วงการเพลง
--------------------

### สมาชิกวงเดอะเบลสส์

อิทธิเข้าสู่วงการเพลงด้วยการเป็นสมาชิกวง "เดอะ เบลสส์" ซึ่งเป็นการออดิชั่นเพื่อหางานดนตรีเล่นประจำตามไนท์ คลับ มีสมาชิกยุคเริ่มแรกคือ สุรสีห์ อิทธิกุล ในตำแหน่งมือกีตาร์, สมชาย กฤษณะเศรณี ตำแหน่งมือเบส , โชด นานา มือกลอง และไพบูลย์เกียรติ เขียวแก้ว(ปั่น) เป็นนักร้องนำ โดยอิทธิ พลางกูร รับหน้าที่เล่นกีตาร์ พร้อมทั้งได้ปรับเปลี่ยนสไตล์การเล่นให้เบาลงเพื่อให้สามารถเล่นกับโรงแรมหรูๆ ได้

ต่อมาเมื่อ สุรสีห์, ไพบูลย์เกียรติ และ สมชาย ได้แยกตัวออกไป จึงเปลี่ยนสมาชิกในวงเป็น ธนิต เชิญพิพัฒธนสกุล ในตำแหน่งมือกลองและร้องนำ , *วิวัฒน์ ไชยเจริญ* ซึ่งเป็นอดีตสมาชิกวงแกรนด์เอ็กซ์ในยุคแรก มาเป็นสมาชิกในตำแหน่งเปียโน, *นพดล กมลวรรณ* อดีตสมาชิกวง เดอะ ฟ็อกซ์ มาเล่นในตำแหน่งคีย์บอร์ดและซินธิไซเซอร์, *สมบัติ พรหมมา* อดีตนักดนตรีวงมุกดาพันธ์ ในตำแหน่งเครื่องเป่า , *เกรียงไกร จิตตาโภคา* ในตำแหน่ง กีตาร์เบส นอกจากนี้ยังได้ *จารึก วิริยะกิจ* หนึ่งในนักร้องที่ได้รับฉายาว่าเอลวิส เมืองไทย มาเป็นนักร้องหลักให้กับวง

วงเดอะ เบลสส์ ออกผลงานเพลงไทยชุดแรก เป็นอัลบั้มพิเศษ โดยเป็นการนำบทเพลงแนวโฟล์คซองคำเมือง จากอัลบั้ม *โฟล์กซองคำเมือง อมตะ 1 และ 2* ของจรัล มโนเพ็ชร และเพลง *คำวิงวอน* โดยต้นฉบับของ สมบูรณ์ บุญโรจน์ มาทำดนตรีใหม่ในแนวเพลงดิสโก้ ชื่ออัลบั้ม **คำเมืองดิสโก้** สังกัดค่ายชัวร์ออดิโอ

ต่อมาในปี พ.ศ. 2526 ซึ่งเป็นยุคที่เพลงไทยกำลังเฟื่องฟู เดอะ เบลสส์ ได้ออกสตูดิโออัลบั้มที่เป็นผลงานของตัวเองชุดแรกในชื่อ **หัวใจขายขาด** สังกัดห้องอัดเสียงทอง ซึ่งมีอุกฤษฏ์ พลางกูร พี่ชายของอิทธิ เป็นผู้บริหารและควบคุมการบันทึกเสียงในขณะนั้น มีเพลงฮิตอย่าง *หัวใจขายขาด* ซึ่งเป็นเพลงเก่าของสุเทพคอรัส แนวร็อค แอนด์ โรล ร้องโดย ธนิต และเพลง *เมื่อใดฉันไร้รัก* เพลงช้าที่โดดเด่นมาก จากการร้องของอิทธิ โดยอัลบั้มนี้ได้ สุรพล โทณะวณิก มาเขียนคำร้อง 

ปีต่อมา เดอะ เบลสส์ได้ออกอัลบั้ม **คืนเหงาใจ** ซึ่งมีเพลงฮิตคือ *อเมริกา* และอิทธิ พลางกูร ได้ร้องนำในอัลบั้มนี้ 4 เพลง ได้แก่ *คืนเหงาใจ* , *ลวง*, *เธอกับฉัน* และ *คืนแสงจันทร์* แต่อัลบั้มนี้กลับไม่ประสบความสำเร็จทางยอดขายมากนัก จากนั้นทางวงประสบปัญหาไม่มีที่เล่นดนตรีประจำและสมาชิกเกิดความเบื่อหน่าย จึงยุบวง เดอะ เบลสส์ ที่มีอายุรวม 8 ปี หลังจากยุบวง อิทธิไปเป็นหุ้นส่วนทำห้องอัด "แจม สตูดิโอ" กับพี่ชาย พร้อมกับทำงานเป็นซาวนด์ เอ็นจิเนียร์ และโปรดิวเซอร์ให้กับศิลปินต่างๆ มากมาย

### ในนามศิลปินเดี่ยว

อิทธิ พลางกูรได้รับการชักชวนจาก สุรชัย เชษฐโชติศักดิ์ หรือ **เฮียฮ้อ** ให้ออกอัลบั้มชุดแรกในปี พ.ศ. 2531 ชื่อชุด "ให้มันแล้วไป" กับสังกัดอาร์.เอส.โปรโมชั่น กรุ๊ป และเพียงแค่อัลบั้มแรกก็ประสบความสำเร็จสุดขีด โดยถือเป็นอัลบั้มที่ประสบความสำเร็จอย่างสูงของวงการเพลงไทยด้วยยอดขายกว่า 700,000 ตลับ โดยเพลงที่ได้รับความนิยมอย่างมากคือ *ให้มันแล้วไป* และ *เก็บตะวัน* ซึ่งแต่งโดย ธนพล อินทฤทธิ์ ซึ่งต่อมาเพลงนี้ได้กลายเป็นเพลงยอดนิยมมาตราบจนปัจจุบัน และเป็นเสมือนสัญลักษณ์ประจำตัวของอิทธิ โดยมิวสิกวิดีโอเพลงนี้ได้ ปรัชญา ปิ่นแก้ว เป็นผู้กำกับ ซึ่ง 2 เพลงดังกล่าวฮิตติดชาร์ตอันดับหนึ่งเกือบทุกสำนัก นอกจากจะประสบความสำเร็จทางยอดขายแล้ว มิวสิกวิดีโอเพลง *เก็บตะวัน* ก็ยังได้รับรางวัลโทรทัศน์ทองคำ ชนะเลิศ สาขามิวสิกวิดีโอดีเด่น อีกด้วย นอกจากนี้ยังมีเพลงฮิตอื่นๆ เช่น *ยังจำไว้* ซึ่งแต่งทำนองโดย ธนิต เชิญพิพัฒธนสกุล อดีตสมาชิก วงเดอะ เบลสส์ ที่มารับหน้าที่โปรดิวเซอร์ร่วม  แต่น่าสังเกตว่าเพลงนี้มีทำนองและดนตรีเหมือนกับเพลง 何の矛盾もない (Nanno Mujun Monai) ของ Tsuyoshi Nagabuchi จากอัลบั้ม *License* ที่ออกมาก่อนหน้านั้นหนึ่งปีแทบทุกประการ

ปี พ.ศ. 2532 อิทธิได้ออกอัลบั้มชุดที่ 2 กับทางอาร์.เอส. โดยใช้ชื่ออัลบั้มว่า **ไปต่อไป** โดยมีเพลง *ไปต่อไป*,*กายช้ำ* และ *อย่าเอ่ยคำว่ารัก* เป็นเพลงฮิตประจำคลื่นวิทยุ 

ปี พ.ศ. 2533 ออกอัลบั้ม **อิทธิ 3 เวลา** และสร้างความฮือฮาด้วยการนำเทียรี่ เมฆวัฒนา จากวงคาราบาวมาร่วมงานด้วยในเพลง *กาลเวลา* และเพลง*เราสามคน* ซึ่งเป็นเพลงที่ได้รับความนิยมต่อเนื่องข้ามปี โดยมิวสิกวิดีโอเพลงนี้โด่งดังอย่างมาก เพราะได้ดาราดังในยุคนั้นมาร่วมแสดงถึง 3 คน ได้แก่ ขจรศักดิ์ รัตนนิสสัย, วินิจ เลิศรัตนชัย และ เปิ้ล ปาริกา เทพสุขดี มาร่วมแสดง ก่อนที่ เปิ้ล จะมีผลงานเพลงในนามวงมะลิลา บราซิลเลี่ยน ในอีกระยะเวลาถัดมาไม่นานนัก 

ปี พ.ศ. 2535 อิทธิออกอัลบั้มชุดที่ 4 ชื่อชุดว่า **ป้ายแดง** แม้ว่าจะห่างหายจากอัลบั้มที่แล้ว 2 ปี แต่ก็ยังได้รับความนิยมเช่นเดิม และอัลบั้มนี้มีเพลงฮิตคือ*ฟ้า...ดอกไม้และเธอ* ,*อย่าทนอีกเลย* ซึ่งได้ริสา หงษ์หิรัญ และอรรถชัย อนันตเมฆ มาแสดงมิวสิกวิดีโอร่วมกัน ตลอดจนเพลง *เข้าใจหน่อย (โอ๊ย)* ที่ได้อุดม แต้พานิชมาเล่นเป็นพระเอกมิวสิกวิดีโอ และเพลง *รอยร้าว* ซึ่งเป็นเพลงฮิตที่ยังได้ยินอยู่จนถึงทุกวันนี้ โดยเป็นอัลบั้มชุดสุดท้ายที่ทำการบันทึกเสียงที่ แจม สตูดิโอ เพราะทางต้นสังกัดอาร์เอสได้เปิดห้องอัดเสียงเองแล้ว

ปี พ.ศ. 2536 อิทธิ พลางกูร เข้าห้องอัดเสียงอาร์เอส เพื่อออกอัลบั้ม **อิทธิ 5 กำลัง D** โดยมีเพลง*ทรมาน* เป็นเพลงที่ใช้โปรโมตอัลบั้ม และทำเป็นมิวสิกวิดีโอแสดงโดย พีท ทองเจือ และ จริยา แอนโฟเน่

ปี พ.ศ. 2538 อิทธิ มีอัลบั้มรวมฮิต **รวมฮิต เก็บตะวัน** โดยมีการเพิ่มเพลงใหม่คือ *รู้นะ..คิดอะไรอยู่* โดยได้จักรกฤษณ์ อำมะรัตน์เล่นเป็นพระเอกมิวสิกวิดีโอ ปีต่อมาได้ออกอัลบั้ม **อิทธิ 6 ปกขาว** มีเพลงที่ได้รับความนิยมคือ *ปกขาว*,*น้ำในตา* ที่ได้ ฉัตรชัย เปล่งพานิช มาเล่นเป็นพระเอกมิวสิกวิดีโอร่วมกับ กุลสตรี ศิริพงษ์ปรีดา และ กรรชัย กำเนิดพลอย และได้ สร่างศัลย์ เรืองศรี หรือหนู มิเตอร์ มาช่วยเล่นกีตาร์ นอกจากนี้อิทธิยังทำงานเบื้องหลัง เป็นโปรดิวเซอร์ควบคุมการผลิตผลงานของศิลปินในสังกัดเดียวกันอีกหลายคน เช่น อริสมันต์ พงศ์เรืองรอง, เรนโบว์ (พีระพงษ์ พลชนะ) เป็นต้น

ในปี พ.ศ. 2540 อิทธิได้ออกอัลบั้มรวมฮิตชื่อว่า **Heart Hits** โดยเพิ่มเพลงใหม่เข้ามา 2 เพลงคือเพลง *ฝันร้าย* และเพลง *ไม่ต้องขอบใจ* ต่อมาในปีเดียวกันอิทธิได้ลาออกจากอาร์เอส มาตั้งค่ายเพลงของตัวเองชื่อ มิวสิก ออน เอิร์ธ โดยมี เอ็มจีเอ ดูแลด้านการตลาด พร้อมกับได้ออกอัลบั้มของตัวเองคู่กับเทียรี่ เมฆวัฒนา ในชื่อชุด **ฮาร์ท แอนด์ โซล** มีเพลงที่ได้รับความนิยม คือ *ในกำมือ, ผัดฟัก... ฟักผัด, ฆ่าไม่ตาย, คนดีในชีวิต* เป็นต้น และได้ออกอัลบั้มชุด **อันปลั๊ก เชดส์ ออฟ เลิฟ** โดยนำเพลงในอัลบั้มชุดก่อนๆ ของตนเองและเพลงสากลในอดีตเช่น *Reflection Of My Life* ของ Marmalade, *Still In Love With You* ของ Sherbet และ *Angelina* ของ Rosetta Stone มาขับร้องและทำดนตรีใหม่ในแนวอคูสติกซึ่งก็นับว่าประสบความสำเร็จพอควร 

ปีต่อมาทางค่ายได้ออกอัลบั้มรวมเพลงที่ร้องโดยศิลปินในค่ายออกมาในชื่อชุด **แค่บอกลา/ใต้แสงจันทร์** โดยอิทธิ พลางกูร ร้องเพลงใหม่ 1 เพลง คือเพลง *แค่บอกลา* แต่ไม่ประสบความสำเร็จ และผลงานของศิลปินคนอื่นในค่ายที่ออกตามหลังมาก็ไม่ประสบความสำเร็จด้วยเช่นกัน ทำให้ต้องปิดค่ายไปในระยะเวลาต่อมาไม่นาน

ช่วงบั้นปลายชีวิต
-----------------

ในกลางปี พ.ศ. 2545 อิทธิ พลางกูร ปรากฏเป็นข่าวโด่งดังในสังคม เมื่อพบว่าเป็นโรคมะเร็งในลำไส้ใหญ่ขั้นรุนแรงแล้ว โดยที่เจ้าตัวไม่รู้ตัวมาก่อน มารู้ตัวก็ต่อเมื่อวันหนึ่งเกิดเลือดไหลจากทวารหนักอย่างรุนแรงจนเจ้าตัวหมดสติ เพื่อนข้างห้องซึ่งอยู่อพาร์ตเมนต์เดียวกันเป็นผู้นำส่งโรงพยาบาล ซึ่งอิทธิได้เผยว่า
ตนเองเป็นคนชอบรับประทานน้ำอัดลมกับไอศกรีมอย่างมาก โดยเฉพาะน้ำอัดลมสามารถดื่มแทนน้ำได้เลยทีเดียว หลังจากผ่าตัดเมื่อวันที่ 14 ตุลาคม 2545 อิทธิก็มีร่างกายซูบผอมอย่างเห็นได้ชัด 

ต่อมาทางอาร์.เอส.โปรโมชั่น ต้นสังกัดเก่าก็ได้ให้ความช่วยเหลือกับอิทธิและครอบครัว โดยการให้อิทธิ พลางกูรออกอัลบั้มอีกชุด ในชื่อชุดว่า **เวลาที่เหลือ** โดยมีเพลงที่ใช้โปรโมตคือเพลง*สะดวกโยธิน* และ เพลง *เจ็บจะตาย* และทำอัลบั้มชุดพิเศษที่รวมเอานักร้อง ศิลปินในค่ายมาร้องเพลงของอิทธิขึ้นมาใหม่ ในชื่อชุด "A Tribute To อิทธิ พลางกูร" และได้จัดคอนเสิร์ตใหญ่ขึ้นมาในวันที่ 30 ตุลาคม พ.ศ. 2547 ที่อินดอร์ สเตเดี้ยม หัวหมาก ซึ่งอิทธิ ได้ขึ้นแสดงและร้อง 3 เพลง คือ เพลง *กาลเวลา* ร่วมกับเทียรี่ เมฆวัฒนา เพลง *ไม่ธรรมดา* ร่วมกับอุกฤษฎ์ พลางกูร พี่ชายของอิทธิเอง และเพลงสุดท้ายคือ *ยังจำไว้* ที่อิทธิร้องเดี่ยวและสะกดผู้ชมทั้งงาน พร้อมกันนี้ภรรยาพร้อมลูก ๆ ก็ได้ขึ้นเวทีแสดงด้วย โดยเพลง *ยังจำไว้* ถือเป็นเพลงสุดท้ายในชีวิตที่อิทธิ พลางกูร ร้องเดี่ยวต่อหน้าผู้ชม

### การเสียชีวิต

ในวันที่ 9 พฤศจิกายน พ.ศ. 2547 อิทธิ พลางกูร ได้เข้ามารักษาตัวที่โรงพยาบาลบางโพโดยมีอาการไข้สูง และอ่อนเพลีย แพทย์พบว่าแบคทีเรียในลำไส้ใหญ่ได้กระจายไปตามกระแสเลือด และพิษจากแบคทีเรียทำให้การไหลเวียนของเลือดล้มเหลว จากนั้นแพทย์ได้นำอิทธิเข้าห้องไอซียู แต่อิทธิก็ยังมีไข้ต่อเนื่องมาตลอดตั้งแต่วันที่ 9-10 พฤศจิกายน จนกระทั่งวันที่ 11 พฤศจิกายน 2547 เวลา 9.00 น. ก็มีอาการทรุดหนัก หายใจไม่สะดวกจนต้องใช้เครื่องช่วยหายใจ ซึ่งแพทย์ได้ช่วยปั๊มหัวใจจนชีพจรเต้นขึ้นมาอีกครั้ง ต่อมาเวลา 14.50 น. หัวใจก็ล้มเหลวและหยุดเต้นอีกซึ่งแพทย์ได้พบว่ามะเร็งได้แพร่กระจายไปในอวัยวะทุกส่วนแล้ว รวมถึงสมองด้วย จากนั้นแพทย์ก็ได้ช่วยปั๊มหัวใจอีกและใส่เครื่องหายใจช่วย แต่ในที่สุดก็ไม่สามารถช่วยชีวิตไว้ได้ โดยอิทธิได้สิ้นลมหายใจเมื่อเวลา 16.00 น.

งานศพของอิทธิทำการบำเพ็ญกุศลที่วัดพระศรีมหาธาตุวรมหาวิหาร เขตบางเขน กรุงเทพมหานคร มีพิธีพระราชทานเพลิงศพในวันที่ 17 พฤศจิกายน ปีเดียวกัน

ชีวิตส่วนตัว
------------

อิทธิ พลางกูร สมรสกับ นางชาญดา ลียะวณิช มีบุตรด้วยกันทั้งหมด 3 คน คือ ญาดา , เขมิกาวราลี และ ภริชญา พลางกูร

ผลงานเพลง
---------

### เดอะ เบลสส์

* คำเมืองดิสโก้ (พ.ศ. 2524)
* หัวใจขายขาด (พ.ศ. 2526)
* คืนเหงาใจ (พ.ศ. 2527)

### อัลบั้มเดี่ยว

* ให้มันแล้วไป (กันยายน พ.ศ. 2531)
* ไปต่อไป (มกราคม พ.ศ. 2532)
* อิทธิ 3 เวลา (กันยายน พ.ศ. 2533)
* อิทธิ 4 ป้ายแดง (สิงหาคม พ.ศ. 2535)
* อิทธิ 5 กำลัง D (มกราคม พ.ศ. 2536)
* อิทธิ 6 ปกขาว (15 กรกฏาคม พ.ศ. 2539)
* อันปลั๊ก เชดส์ ออฟ เลิฟ (พ.ศ. 2541)
* อิทธิ & กีตาร์ไม้ (พ.ศ. 2542)
* เวลาที่เหลือ (27 พฤษภาคม พ.ศ. 2547)

### อัลบั้มรวมเพลง

* องศาไฟ ( เพิ่มเพลง *เมื่อใดฉันไร้รัก* ) (เมษายน พ.ศ. 2534)
* รวมฮิต เก็บตะวัน ( เพิ่มเพลง *รู้นะคิดอะไรอยู่* ) (พ.ศ. 2538)
* The best of อิทธิ (พ.ศ. 2539)
* ฮาร์ท ฮิตส์ ( เพิ่ม *ฝันร้าย* และ *ไม่ต้องขอบใจ* ) (มกราคม พ.ศ. 2540)
* Save hits อิทธิ (พ.ศ. 2540)
* Big bonus อิทธิ (พ.ศ. 2541)
* The best of อิทธิ (พ.ศ. 2544)
* SUPERSTAR คาราโอเกะ อิทธิ พลางกูร (พ.ศ. 2544)
* Double Best อิทธิ & หรั่ง (พ.ศ. 2545)
* The Legend of อิทธิ (กรกฏาคม พ.ศ. 2547)
* 25 Best of อิทธิ (มกราคม พ.ศ. 2549)
* Exclusive Hits อิทธิ (มิถุนายน พ.ศ. 2551)
* The Best Karaoke อิทธิ (พ.ศ. 2551)
* Time Machine Project อิทธิ (กันยายน พ.ศ. 2552)
* Best Collection อิทธิ (มีนาคม พ.ศ. 2554)
* Rock legends อิทธิ (กันยายน พ.ศ. 2555)
* Rock Heroes อิทธิ & หรั่ง (พ.ศ. 2556)
* Classic อิทธิ (เมษายน พ.ศ. 2556)
* Number 1 Hitz อิทธิ (พ.ศ. 2556)
* Rock Masterpiece อิทธิ (มีนาคม พ.ศ. 2557)
* King of Rock อิทธิ (มิถุนายน พ.ศ. 2558)

### ผลงานเพลงร่วมกับศิลปินอื่น

* ร่วมร้องเพลง *ทะเล* ในอัลบั้ม **เจาะเวลา..** อัลบั้มเดี่ยวของเทียรี่ เมฆวัฒนา (กันยายน พ.ศ. 2533)
* อัลบั้ม **ลำน้ำใจ** (พ.ศ. 2534)
* อัลบั้ม **ฮาร์ท แอนด์ โซล** ร่วมกับเทียรี่ เมฆวัฒนา (มิถุนายน พ.ศ. 2540)
* อัลบั้ม **รวมเพลงคนอกหัก 1** (พ.ศ. 2543)
* อัลบั้ม **สืบสานประชาธิปไตย** (พ.ศ. 2546)
* อัลบั้ม **ขีด เขียน ตีกลอง ร้องเพลง** อัลบั้มเดี่ยวของ เป้า คาราบาว (พ.ศ. 2556)

### อัลบั้มรวมเพลงร่วมกับศิลปินอื่น

* 2532 คุณขอมา 7
* 2533 ไทยป๊อป คาราโอเกะ
* 2534 Song Boom โพแดง
* 2534 ขั้ว 9
* 2534 ฮอทคาราโอเกะ
* 2534 Song Boom โพดำ
* 2535-2536 อาร์เอส คาราโอเกะ
* 2535 หมากร็อก
* 2535 สามใส
* 2535 สี่ซึ้ง
* 2535 หมากรุก
* 2535 หมากรัก
* 2535-2538 รวมฮิตดาวแดง
* 2536 Gold 1993
* 2538 RS HOT MIX 1-2
* 2539 15 ปี อาร์เอส โปรโมชั่น
* 2539 Double Hits อิทธิ & เสือ
* 2539 อาร์เอส เบสท์ ฮิต
* 2539 Gold 1996
* 2540 Twin Hits
* 2540 Fast Hits
* 2540 Love Album
* 2540 Rock In Love
* 2540 HARD ROCK
* 2540 RS Save hits
* 2541 Big Bonus Big Jam
* 2541 Big bonus ร็อคขั้วเข้ม
* 2544 The Best of rock
* 2544 รวมเพลงพลังใจ
* 2546 Hits Hunter
* 2547 Rock Top Chart
* 2548 Golden Hits 1990 - 1999
* 2548 Big MV Big Star Karaoke
* 2548 Rock Never Die
* 2548 Jumbo X 2 Return
* 2549 25 Best of Rock
* 2549 25 Best of Number 1
* 2550 Rock History
* 2551 Exclusive Hits Big Rock
* 2552 คอ Song Best
* 2552 คอ Song hit
* 2552 คอ Song love
* 2552 Gold 1993-1994
* 2552 Time Machine 1993-1994
* 2552 Time Machine 1995-1996
* 2552 รักเธอประเทศไทย
* 2552 Love 2 Love
* 2552 Rock Wanted
* 2552 รุ่นใหญ่ใจติดดิน
* 2553 Gold 1995-1996
* 2553 50 First Dates
* 2553 Rock In Love
* 2553 Rock Never Dies
* 2553 Rock On The Rock
* 2553 Best Of Time Machine
* 2554 ความรัก ความหวัง กำลังใจ
* 2554 Number 1 Rock 1990-1999
* 2554 Jumbo Karaoke Rock In Love
* 2554 Jumbo Karaoke On The Rock
* 2554 คนไทยไม่ทิ้งกัน
* 2554 Love 1990-1999
* 2554 เพลงหวานเมื่อวันวาน
* 2554 RS Best Collection Rock Legends
* 2554 Hitz Forever
* 2554 โจ๊ะเว้ยเฮ้ย
* 2555 Rock Hitz
* 2555 Best Retro
* 2555 Rock Legends Hits
* 2555 Rock Heroes เก็บตะวัน
* 2555 Jumbo Karaoke Best of Rock
* 2555 Rock legends burn
* 2555 Retro Romantic
* 2555 Rock legends Best
* 2555 เพื่อชีวิต ฮิตถล่มทลาย
* 2555 Rock Heroes
* 2555 คู่ฮิต
* 2555 พลังรักพลังใจ
* 2555 พลังใจพลังไทย
* 2555 Memory Of Love
* 2555 Best of Rock
* 2555 Double Hitz
* 2555 Hitz สุดแรงเกิด
* 2555 Rock legends big
* 2556 50 Rock Never Dies
* 2556 Rock Classic นํ้าในตา
* 2556 Rock Classic เราสามคน
* 2556 ซูเปอร์ 3 ช่า ปะทะ ซูเปอร์รีมิกซ์
* 2556 RS Best Classic รักเธอเป็นวันสุดท้าย
* 2556 Short Charge Rock 2
* 2556 เพลง Rock เพลงชีวิต
* 2556 Rock Classic ศรัทธา
* 2556 บิ๊กฮิต 2 สไตล์
* 2557 Rock Heroes 18 ฝน
* 2557 พลังไทย หัวใจเดียวกัน
* 2557 3 Cha World ครับ!
* 2557 เพลงของเสือ
* 2557 50 Hit Story
* 2557 เพื่อชีวิต หาฟ้งอยาก
* 2557 50 Hit Story ดังข้ามยุค
* 2557 50 Hit Story ดังไม่เลิก
* 2557 เพื่อชีวิตฮิตตลอดกาล
* 2557 ราชันย์ 3 ช่า มหาโจ๊ะ
* 2557 หัวใจปลายปากกา รอยร้าว
* 2557 หัวใจปลายปากกา เราสามคน

### คอนเสิร์ต

* คอนเสิร์ต อิทธิ โลกดนตรี (30 ตุลาคม พ.ศ. 2531)
* คอนเสิร์ต ไฟ (มิถุนายน พ.ศ. 2532)
* คอนเสิร์ต เข้าข่ายใจสะเทิ้น (รับเชิญ) (8 สิงหาคม 2535)
* คอนเสิร์ต ลอยกระทงโต้รุ่ง (9 พฤศจิกายน 2535)
* คอนเสิร์ต ประสานใจสู้ภัยเอดส์ (พ.ศ. 2537)
* คอนเสิร์ต ช็อต ชาร์จ ช็อค ร็อก คอนเสิร์ต เสืออำพัน (รับเชิญ) (26 สิงหาคม 2537)
* คอนเสิร์ต Live Action Jump Concert (มิถุนายน 2539)
* คอนเสิร์ต เวทีนี้ยังมีพี่เลี้ยง (รับเชิญ) (23 กรกฎาคม 2547)
* คอนเสิร์ต เก็บตะวัน A Tribute To อิทธิ พลางกูร (30 ตุลาคม 2547)

### ศิลปินรับเชิญในอัลบั้ม

* เล่นกีตาร์เบสในอัลบั้ม นกอิสระ ของ ฟรีเบิร์ดส (พ.ศ. 2529)
* เล่นกีตาร์, เบส และ กลอง ในอัลบั้ม คนเล่นกล ของ คนด่านเกวียน (พ.ศ. 2529)
* เรียบเรืยงดนตรี, เรียบเรืยงเสียงประสานในอัลบั้ม วันที่รอคอย ของ อ๊อด คีรีบูน (พ.ศ. 2530)
* เล่นกีตาร์เบสในอัลบั้ม ไอ้โข่ง ของ คนด่านเกวียน (พ.ศ. 2530)
* เรียบเรืยงดนตรีในอัลบั้ม รอบใหม่ ของ เรนโบว์ (พ.ศ. 2531)
* เรียบเรืยงดนตรีในอัลบั้ม คนที่หวังดี ของ อ๊อด คีรีบูน (พ.ศ. 2531)
* เรียบเรืยงดนตรีในอัลบั้ม ความทรงจำ หมายเลข 2 ของ เรนโบว์ (พ.ศ.2531)
* เล่นกีตาร์ในอัลบั้ม ความหมายของผู้ชายคนหนึ่ง ของ อริสมันต์ พงศ์เรืองรอง (พ.ศ. 2532)
* เล่นกีตาร์ในอัลบั้ม ภาพล่าสุด ของ อ๊อด คีรีบูน (พ.ศ. 2532)
* ทำนองในอัลบั้ม เพื่อนคนเก่า ของ เรนโบว์ (พ.ศ. 2532)
* โซโล่กีตาร์, คีย์บอร์ดในอัลบั้ม ลูกผู้ชาย ของ ฉัตรชัย เปล่งพานิช (พ.ศ. 2532)
* เล่นกีตาร์ในอัลบั้ม เพลงพิสุทธิ์ ของ พิสุทธิ์ ทรัพย์วิจิตร (พ.ศ. 2533)
* เล่นกีตาร์, คีย์บอร์ด และ เบส ในอัลบั้ม หัวใจไม่ได้เสริมใยเหล็ก ของ สรพงศ์ ชาตรี (พ.ศ. 2533)
* เล่นกีตาร์, คีย์บอร์ด และ กลอง ในอัลบั้ม ความหมายที่ 2 เจตนายังเหมือนเดิม ของ อริสมันต์ พงศ์เรืองรอง (พ.ศ. 2533)
* เรียบเรืยงดนตรีในเพลง ลองรัก, แอบชํ้า, น่ารัก, หลง ในอัลบั้ม ความหมายพิเศษ ความฝันมีชีวิต ของ อริสมันต์ พงศ์เรืองรอง (พ.ศ. 2533)
* เล่นกีตาร์ในอัลบั้ม ลัดฟ้ามากับรุ้ง ของ เรนโบว์ (พ.ศ. 2533)
* เล่นโซโล่กีตาร์ในเพลง บุบสลาย ในอัลบั้ม เขาพระวิหาร ของ อินโดจีน (พ.ศ. 2534)
* เล่นกีตาร์, คีย์บอร์ด และ กลอง ในอัลบั้ม ความหมายที่ 3 เวทีนี้ไม่มีพี่เลี้ยง ของ อริสมันต์ พงศ์เรืองรอง (พ.ศ. 2534)
* เรียบเรืยงดนตรีในอัลบั้ม รักเธอไม่รู้จบ ของ อริสมันต์ พงศ์เรืองรอง (พ.ศ. 2537)
* เล่นกีตาร์ในอัลบั้ม หัวใจร้องเพลง ของ แหม่ม พัชริดา (พ.ศ. 2537)
* เล่นกีตาร์ในอัลบั้ม อาร์เอส อันปลั๊ก ดนตรีนอกเวลา ของ รวมศิลปิน (พ.ศ. 2537)
* เรียบเรืยงดนตรีในอัลบั้ม รักเธอตลอดเวลา ของ อริสมันต์ พงศ์เรืองรอง (พ.ศ. 2540)
* แต่งคำร้อง ทำนอง, เรียบเรืยงดนตรี, บันทึกเสียงดนตรี, ออกแบบการร้องในอัลบั้ม จับแพะชนแกละ ของ นายแกละ (พ.ศ. 2543)

### โปรดิวเซอร์

* ความหมายของผู้ชายคนหนึ่ง ของ อริสมันต์ พงศ์เรืองรอง (พ.ศ. 2532)
* คนไม่เคย ของ เฟม (พ.ศ. 2532)
* เพื่อนคนเก่า ของ เรนโบว์ (พ.ศ. 2532)
* ภาพล่าสุด ของ อ๊อด คีรีบูน (พ.ศ. 2532)
* ลูกผู้ชาย ของ ฉัตรชัย เปล่งพานิช (พ.ศ. 2532)
* ความหมายที่ 2 เจตนายังเหมือนเดิม ของ อริสมันต์ พงศ์เรืองรอง (พ.ศ. 2533)
* ความหมายพิเศษ ความฝันมีชีวิต ของ อริสมันต์ พงศ์เรืองรอง (พ.ศ. 2533)
* ความหมายที่ 3 เวทีนี้ไม่มีพี่เลี้ยง ของ อริสมันต์ พงศ์เรืองรอง (พ.ศ. 2534)
* ความหมายที่ 4 สงสัยใจสะเทิ้น ของ อริสมันต์ พงศ์เรืองรอง (พ.ศ. 2535)
* รักเธอเสมอใจ ของ อริสมันต์ พงศ์เรืองรอง (พ.ศ. 2536)
* รักเธอไม่รู้จบ ของ อริสมันต์ พงศ์เรืองรอง (พ.ศ. 2537)
* Touch V4 ของ ทัช ณ ตะกั่วทุ่ง (พ.ศ. 2538)
* รักเธอตลอดเวลา ของ อริสมันต์ พงศ์เรืองรอง (พ.ศ. 2540)
* จับแพะชนแกละ ของ นายแกละ (พ.ศ. 2543)

### เพลงของอิทธิที่มีการบรรเลงใหม่โดยศิลปินอื่น ๆ

* มากคนมากความ - โดยแร็พเตอร์
* คนอะไร - โดยบอยสเก๊าท์/เรืองศักดิ์ ลอยชูศักดิ์
* ทรมาน - สมชาย เข็มกลัด, นฤมล จิวังกูร, เทียรี่ เมฆวัฒนา
* เก็บตะวัน - เดอะ ซิตี้ คอรัส, ฟอร์ด สบชัย, ปาน ธนพร, เอกชัย ศรีวิชัย, บอยสเก๊าท์, รวมศิลปิน, เสือ ธนพล
* น้ำในตา - โดย ปฐมพงษ์ สมบัติพิบูลย์
* น้ำในตา(บางส่วน) - โดย นฤมล จิวังกูรและธรรพ์ณธร ปาลกะวงศ์ ณ อยุธยา ในเพลงน้ำตา ซึ่งเป็นการรวมเพลงน้ำในตา ของอิทธิ พลางกูร และ เพลงเปลืองน้ำตา ของติ๊ก ชิโร่
* ให้มันแล้วไป - ศิต โมทีฟ
* ยังจำไว้ - ซิตี้คอรัส, แหม่ม พัชริดา, บิว กัลยาณี, อริสมันต์ พงศ์เรืองรอง
* เราสามคน - ลิฟท์-ออย/นุ๊ก, นฤมล จิวังกูร, วิด ไฮเปอร์
* หากคิดจะรัก..ก็รัก - เจมส์ เรืองศักดิ์/ลิฟท์-ออย, โซลอาฟเตอร์ซิกซ์
* ฟ้า ดอกไม้ และเธอ - แหม่ม พัชริดา, พิสุทธิ์ ทรัพย์วิจิตร
* รอยร้าว - แหม่ม พัชริดา, บิว กัลยาณี, พันกร บุญยะจินดา
* จบลงแล้ว, นิยายน้ำเน่า - วงทู
* ไม่ธรรมดา - แหม่ม พัชริดา
* กายชํ้า - ทัช ณ ตะกั่วทุ่ง
* เจ็บคราวนี้ - เป้ ไฮร็อก

อ้างอิง
-------

1. ↑  อันเนื่องมาจาก...คืนเหงาใจ (กรุงเทพธุรกิจ Bizweek 26 พ.ย. 47)
2. ↑  หัวใจขายขาด...One Broken Heart For Sale
3. ↑  ผลงานเพลงค่ายRS[*ลิงก์เสีย*]
4. ↑  "รับรางวัลวงการเพลง". คลังข้อมูลเก่าเก็บจากแหล่งเดิมเมื่อ 2007-06-19. สืบค้นเมื่อ 2008-01-25.
5. ↑  Tsuyoshi Nagabuchi
6. ↑  มิวสิควิดีโอ Nanno Mujun Monai
7. ↑  ลมหายใจสุดท้าย อิทธิ พลางกูร
8. ↑  งานศพของอิทธิทำการบำเพ็ญกุศล